Kortikoidny sprej do nosa
Na zadnu nadchu som dostala sprej Nasonex, kazd.12hod. 1vstrek. Kolko po podani spreja si mozem vyfukat nos? Mozem popritom používať Aliamare sprej izot. s kys hyaluronovou? S akym odstupom? Zatekanie hlienov ma drazdi na kasel, je to az dusive a bolave. Ktory je vhodny Erdomed, Hedelix,Propomucil ?
Dobrý deň
Ďakujeme za Vašu otázku
Používanie morskej vody
Aliamare
je počas nádchy vhodné. Pri aplikácii do nosa pomáha odstraňovať nadmernú sekréciu, poskytuje rýchlu úľavu pre suché sliznice. Aliamare sa odporúča aplikovať do nosa niekoľkokrát denne. Sprej slúži tiež na vyčistenie nosa a nosových dutín, preto je vhodné aplikovať ho pred iným nosovým liekom, čím sa zabezpečí lepší prienik účinných látok tohto lieku (vo vašom prípade Nasonexu) do nosovej sliznice. Po aplikácií lieku Nasonex je vhodné pár minút počkať kým sa odstráni nadmerná sekrécia z nosa, ktorá sa uvoľnila po aplikácií lieku.
Na kašeľ Vám z uvedených prípravkov odporúčam liek
Erdomed
, ktorý obsahuje liečivo erdosteín. Znižuje viskozitu bronchiálnych sekrétov, čo uľahčuje vykašliavanie. Používa sa u dospelých a dospievajúcich vo veku od 12 rokov pri akútnych ochoreniach horných a dolných dýchacích ciest ako je zápal priedušiek, nádcha, zápal prínosových dutín, zápal hrtana a hltana a iné. 1 vrecko sa 2 - 3xdenne rozpustí v pohári vody alebo čaju, zamieša sa a ihneď vypije. Nemá sa užívať krátko pred spaním. Liek sa nemá užívať dlhšie ako 7 dní.
Ak budú Vaše ťažkosti pretrvávať viac ako 7 dní, odporúčam kontaktovať lekára.
Prajem pekný zvyšok dňa
S pozdravom, PharmDr. Lucia Kubáňová